لعبة القتال المنتظرة مورتال كومبات اكس (Mortal Kombat X) راح ينزل منها نسخة مجانية للجوال! اللعبة راح تكون عبارة عن لعبة قتال عن طريق البطاقات. صرح المطور بان لعبة الجوال راح تكون: "تطور جديد لالعاب القتال في الجوالات"
اللعبة تم تطويرها من نفس الفريق اللي طور لعبة الاجهزة المنزلية والبي سي وهو ستديو نيذريلم (NetheRealm) ومن نشر وارنر برذرز(Warner Brother).
صرح اد بون (Ed Boon) رئيس ستديو نيذريلم: "ستديو نيذريلم صنع لعبة مورتال كومبات اكس للجوال بحيث تقدم لك تجربة تسمح للاعبين اكثر باستخدامها خلال اي وقت عن طريق الاجهزة المحمولة والاجهزة اللوحية او اي جهاز اخر. وازيدكم من الشعر بيت وسعنا افاقنا بحيث راح تتصل لعبة الجوال باللعبة الكاملة على البي سي او الاجهزة المنزلية وتحصل على جوائز فريدة في اللعبة الكاملة بمجرد تجربتك للعبة الجوال"
قال المطور: "اللعبة راح تجمع القتال، تجميع البطاقات، قتال الفرق الجماعي و قرافكس مذهل" اللعبة راح يتواجد فيها ابرز الشخصيات المعروفة بلعبة مورتال كومبات مثل سكوربيون (Scorpion)، سب زيرو (Sub-Zero)، ورايدن (Raiden)، بالاضافة بشخصيات جديدة مااعلنوا عنها لسه.
اللعبة الكاملة راح تفتح لك محتويات بلعبة الجوال والعكس صحيح. راح يطلب منك تنفيذ بعض المهام لفتح اشياء موجودة بلعبة الجوال وهكذا.
نزلوا مقطع للعبة اليوم:
خبر رهيب من نيذريلم. ننتظر ونشوف اللعبة و كيف طريقتها وكيف قوة اتصالها باللعبة الكاملة. اتمنى انهم مايقفلوا اشياء باللعبة الكاملة ويجبروك على تنزيل لعبة الجوال مثل سيئة الذكر اساسنز كريد يونيتي (Assaissn's Creed Unity) اللي الغت هذي الحركة قبل اسبوع وكتبنا عن هذا الخبر في الموقع.
لعبة الجوال راح تصدر على اجهزة الاندرويد و الاي او اس (iOS) في نفس الشهر اللي راح تصدر فيه اللعبة وهو شهر ابريل – شهر 4- اللعبة الكاملة راح تصدر يوم 14 ابريل.
وش توقعاتكم للعبة؟